CELEX: 62021CN0657
Language: et
Date: 2021-10-29 00:00:00
Title: Kohtuasi C-657/21: 29. oktoobril 2021 esitatud hagi – Euroopa Parlament versus Euroopa Komisjon

10.1.2022   
            
            
               ET
            
            
               Euroopa Liidu Teataja
            
            
               C 11/18
            
         
      29. oktoobril 2021 esitatud hagi – Euroopa Parlament versus Euroopa Komisjon
      (Kohtuasi C-657/21)
      (2022/C 11/25)
      Kohtumenetluse keel: inglise
      
         Pooled
      
      
         Hageja: Euroopa Parlament (esindajad: R. Crowe, U. Rösslein ja C. Burgos)
      
         Kostja: Euroopa Komisjon
      
         Hageja nõuded
      
      
                  —
               
               
                  tuvastada, et kuna Euroopa Komisjon ei taganud Euroopa Parlamendi ja nõukogu 16. detsembri 2020. aasta määruse (EL, Euratom) 2020/2092 (1), mis käsitleb üldist tingimuslikkuse korda liidu eelarve kaitsmiseks, täielikku ja viivitamatut rakendamist alates selle kohaldamise kuupäevast 1. jaanuarist 2021, on Euroopa Komisjon rikkunud aluslepinguid;
               
            
                  —
               
               
                  teise võimalusena tühistada komisjoni õigusvastane keeldumine tagada määruse 2020/2092 täielik ja viivitamatu rakendamine alates selle kohaldamise kuupäevast;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Esimene väide, et komisjon on rikkunud ELL artikli 17 lõike 1 teises lauses sätestatud kohustust tagada aluslepingute ja institutsioonide poolt aluslepingute alusel võetud meetmete rakendamine.
      Komisjon jättis määruse 2020/2092 täielikult rakendamata, kuna ta õigusvastaselt loobus kohaldamast selle määruse artikli 6 põhisätteid kuni hetkeni, mil ta on lõpetanud määruse kohaldamise juhendi väljatöötamise, milleni ta jõuab alles siis, kui Euroopa Kohus on teinud otsuse kahe liikmesriigi hagi kohta, mille nad esitasid selle määruse tühistamiseks. Määruse täielikult rakendamata jätmine kuni Euroopa Kohtu otsusteni nimetatud tühistamishagide kohta kujutab endast komisjoni nende kohustuste rikkumist, mis tulenevad ELL artikli 17 lõikest 1, mis kohustab teda tagama aluslepingute ja institutsioonide poolt aluslepingute alusel võetud meetmete rakendamine.
      Teine väide, et komisjon on rikkunud ELL artikli 17 lõike 3 kolmandast lõigust tulenevat kohustust olla oma kohustuste täitmisel täiesti sõltumatu.
      Kuna komisjon ei taganud määruse täielikku ja viivitamatut rakendamist ilma enesele kehtestatud kitsendusteta alates selle kohaldamise kuupäevast ja vastavalt Euroopa Nõukogu juhistele, on ta rikkunud ELL artikli 17 lõike 3 kolmandast lõigust tulenevat sõltumatuse kohustust.
      Kolmas väide, et rikutud on ELL artikli 13 lõiget 2 ja institutsioonidevahelise tasakaalu ja lojaalse koostöö põhimõtteid.
      Kuna komisjon ei taganud määruse täielikku ja viivitamatut rakendamist ilma enesele kehtestatud kitsendusteta alates selle kohaldamise kuupäevast ja vastavalt Euroopa Nõukogu juhistele, on ta rikkunud ELL artikli 13 lõiget 2, mille kohaselt tegutseb iga institutsioon talle aluslepingutega antud volituste piires, ning institutsioonidevahelise tasakaalu ja lojaalse koostöö põhimõtteid.
      
         (1)  ELT 2020, L 433I, lk 1.